सरकारले तत्काल यसको वैकल्पिक समाधान निकाल्नुपर्छ । तत्कालका लागि रक्सौलमा अनलोड सुचारु गर्नुपर्दछ । नेपाल सरकारले एउटा समयसीमाभित्र आफ्नै भूमिमा विकल्प मिलाउने प्रतिबद्धतासहित आग्रह गर्ने हो भने हाललाई यो पनि समाधानको एउटा उपाय हो, यो असम्भव छैन । दीर्घकालका लागि बारा–पर्सा कोरिडोर आसपासको क्षेत्रमा उपयुक्त स्थान छनोट गरी प्रदूषण नियन्त्रणको प्रविधिसहितको अनलोड स्थल बनाउनु उपयुक्त देखिन्छ । सरकारले यस्ता स्थानहरूको सम्भाव्यता अध्ययन गरिरहेको भन्ने पनि यदाकदा सुनिएको छ । साथै, क्लिङ्करमा आत्मनिर्भर हुन सरकारले खानीको प्राप्ति र आवश्यकीय भौतिक र कानूनी पूर्वाधारको प्रबन्धलाई बलियो र व्यावहारिक तुल्याउनु पनि अपरिहार्य देखिन्छ ।
